cyanic-selkie/wikianc huggingface dataset:
Ակոբ Ակոբով
Ակոբ Ակոբով, հայ քանդակագործ, արձանագործ եւ մետալագործ։
Կենսագրութիւն
Ծնած 1904-ին Սլիվէնի (Պուլկարիա) մէջ ու յետոյ Վառնա հաստատուած ուր կը հետեւի պետական կիմնազիոնին եւ յետոյ կ'անցնի Ռումանիա, Հռոմ եւ Փարիզ հետեւելու համար արձանագործութեան եւ նկարչութեան: 1929-ին կը մեկնի Ամերիկա եւ կ'ընդունուի Նիւ Եորքի Գեղարուեստական Ակադեմիոյ մէջ, նշանաւոր փրոֆ. Ջարլս Քէքի մօտ: Լաւագոյն վկայականով կ'աւարտէ Ակադեմեան 1931-ին եւ փրոֆ. Քէքի օգնական կը նշանակուի Ակոբ Ակոբովի ամէնէն կարեւոր ստեղծագործութիւններն են` «Սեւ կալանաւորը Արուեստը եւ մահը», «Ակադեմիան»: Ակոբ Ակոբով դեռ Ամերիկա չգացած` Ռումանիոյ նախարարապետ Աւերեսքուի կիսանդրին շինած է, որ նախարարապետական պաշտօնական մէջ զետեղուած է: Ամերիկայի մէջ 1935-1936 տարիներու ընթացքին Ակոբով Ակոբ շինած բազմաթիւ կիսանդրիներէն նշանաւոր են նաեւ Ֆիրտուսիի, Ուիլ Րաճըրսի (տաղանդաւոր երգիծաբան) նաեւ հայ անձնաւորութեանց կիսանդրիները: Երիտասարդ արուեստագէտը մեծ ապագայ կը խոստանայ. ո՛չ թէ միայն Հայազգը այլեւ Պուլկարները կը պարծին իրմով:
Ակոբով Ս. երկրորդ քարտուղար Խորհուրդային Հայաստանի Կեդրոնական Կոմիտէի, շնորհազուրկ եղած 1937-ին։
Աղբիւրներ
Ստորոգութիւն:Հայ քանդակագործներ Ստորոգութիւն:15 Մայիսի ծնածներ Ստորոգութիւն:12 Մայիսի մահացածներ
Քըրթ Զումա
Քըրթ Հէբի Զումա (ֆրանս.` Kurt Happy Zouma) ծնած է (հոկտեմբեր 27, 1994, Լիոն, Ֆրանսա), ֆրանսացի ֆուտբոլիստ, «չելսի» ֆուտբոլային ակումբի եւ Ֆրանսայի երիտասարդական ակումբի կենտրոնական պաշտպան:
Սենթ Էթիեն
Հանդէս եկած է «վո-ան-վելենի» երիտասարդական կազմին մէջ: 2009 թուականին տեղափոխուած է «սենտ-էտիեն»: 2011 թուականի ապրիլ 2-ին Զուման ստորագրած է ամբողջ ասպարէզի առաջին պրոֆէսիոնալ պայմանագիրը ակումբի հետ : Սկսած է հանդէս գալ հիմնական կազմինմէջ 2011/12 մրցաշրջանին: Քըրթի առաջին ելոյթը հիմնական կազմինհետ տեղի ունեցաւ 2011 թուականի օգոստոս 31-ին, խաղցած է լիկայի գաւաթի ընդդէմ «բորդոյի»: Ան խաղցած է ամբողջ խաղը, որտեղ յաղթած է «սենտ-էտիենը» 3:1 հաշուով : 2014 թուականին Զուման 5,5 տարի ժամկէտով պայմանագիր ստորագրեց անգլիական «չէլսի» ակումբին հետ, բայց մնաց «սենտ-էտիենում»` մինչեւ մրցաշրջանի աւարտը վարցավճարի հիմունքներով : Քըրթը ունի աւագ եղբայր, Լիոնելը, որ նոյնպէս կը հանդիսանայ պրոֆէսիոնալ ֆուտբոլիստ եւ հանդէս կու գայ «սոշոում» :
Չէլսի
2014/15 մրցաշրջանին սկսաւ ամբողջովին հանդէս գալ լոնտոնական «չէլսիյի» հետ: Սեպտեմբեր 24-ին կայանալիք ֆուտբոլի գաւաթի երրորդ փուլի խաղին ընդդէմ «բոլտօն Ուոնդերերսի» բացեց խաղի հաշիւը անհատական կոլով «չելսիի» կազմին մէջ:
Գեղամ Բարսեղեան
Գեղամ Բարսեղեան, հայ արձակագիր, խմբագիր եւ հրապարակախօս։
1908-ին կը սկսի հրատարակել « Ազդակ » գրական հանդէսը, որ լոյս տեսաւ 41 համարներով։ Մնայուն խմբագիր եղած է «Ազատամարտ»ի՝ անոր հիմնադրութենէն (1909) մինչեւ խափանումը ։ Հիմնադիրներէն է «Մեհեան» հանդէսին ՝ Կոստան Զարեանի եւ Յակոբ Օշականի հետ։ Ունի գրական շարք մը գործեր։ Անդամ էր Հայ Յեղափոխական Դաշնակցութեան։
Իր յօդուածները լոյս տեսած են իբրեւ առանձին հատոր «Նահատակ Գրագէտներու Բարեկամներ» մատենաշարին մէջ (4-րդ հատոր, Փարիզ 1931)։
Աղբիւրներ
Ստորոգութիւն:Հայ հասարակական գործիչներ Ստորոգութիւն:Արեւմտահայ գրողներ Ստորոգութիւն:Հայոց Ցեղասպանութեան զոհեր Ստորոգութիւն:Հայ հրապարակախօսներ Ստորոգութիւն:ՀՅԴ գործիչներ
Սոֆիա
Սոֆիա (պուլկարերէն՝ Со́фия, ծագած է յունարէն σοφία-էն՝ «վարպետութիւն», «իմաստութիւն»), Պուլկարիոյ մայրաքաղաքը, Սոֆիայի քաղաքային մարզի եւ իրեն միակ Սթոլիչնա համայնքի վարչական կեդրոնը։ Կը գտնուի Սոֆիայի գոգաւորութեան հարաւը, Վիթոշա լեռնազանգուածի ստորոտը։ Քաղաքի արեւելեան ծայրամասէն կը հոսի Իսքիր գետը։
Անուան ծագումնաբանութիւնը
Այդպէս կոչուեցաւ Սուրբ Սոֆիային նուիրուած տաճարի անունով։ Իսկ Սոֆիա բառը Բիւզանդիոյ շրջանին կը նշանակէր «իմաստութիւն» եւ դարձած էր կրօնական եզր։
Պիթքոյն
Պիթքոյն, տարբերանշանը պիթքոյն (անգլ.՝ bit - տեղեկութեան միաւոր եւ coin - մետաղադրամ), ինքնաբաւարար թուային արժոյթի տեսակ, որ գաղափարը հանրութեան առաջին անգամ ներկայացուեցաւ 31 Հոկտեմբեր 2008 թուականին՝ ծածկագրմանը վերաբերող նամակային վեպցուցակով։ Սատոշի Նակամոտօ անունով հանդէս եկած հեղինակը իր նախագիծը ներկայացուցած էր հետազօտական յօդուածի տեսքով։ Յօդուածին մէջ մեկնաբանուած եւ դիտարկուած էին թուային նոր արժոյթի գործառնական սկզբունքները, առաւելութիւնները, թուլութիւններն ու իրացման գործելակերպը։ Անոր շուրջ իրարանցում առաջացաւ 2013 թուականին։
Սոֆիա
Ծանօթագրութիւններ
Ստորոգութիւն:Պուլկարիոյ քաղաքներ Ստորոգութիւն:Եւրոպական մայրաքաղաքներ
Պիթքոյն
Պիթքոյնը առաջին թուային արժոյթն է, որուն գործունէութիւնը դեռ նախագծման փուլին հիմնուած էր ապակեդրոնացած սկզբունքի շահագործման վրայ։ Անոր հիմնական առաւելութիւնն այն է, որ գործարքները անանուն են եւ կ'իրականացուին անմիջապէս առանց միջնորդներու։
Պիթքոյնի գինը շատ փոփոխական է՝ հաշուի առնելով, որ 2013 թուականի սկիզբին գինը մօտ 10-15 տոլար էր եւ նոյն թուականի վերջին ան հասաւ 1163 տոլարի։ Յաջորդ 18 ամիսներու ընթացքին գինը իջաւ 200 տոլարի։ 2016 թուականին ան բաւականին մեծ տարածում գտաւ Չինաստանի մէջ, երբ պետական արժոյթը արժեզրկուեցաւ։ Ան հասաւ 1140 տոլարի: Վերջնական արժէքը 2017-ի վերջին՝ պիթքոյնի գինը հասաւ 20.000 տոլարի։ Զարմանալի չէ, որ պիթքոյնի շղթայի գործարքներու թիւը հասաւ օրական մօտ 400.000-ի։
Այս պահուն պիթքոյնի գինը հասած է մօտ 12.000 տոլարի։
Գործառական սկզբունքները
Այսօրուան դրութեամբ ապակեդրոնացման սկզբունքով գործած եւ տարածուած են հետագայ զարգացում ստացող տեղեկութեան վերաբաշխման ցանցերը, ինչպէս նաեւ առաջնային փորձարկման փուլի մէջ գտնուող P2P համացանցերն ու նախագծուող մի քանի ընկերացանցեր։ Այդ բոլոր նախագծերու հիմնաքարային առանձնայատկութիւնն այն է, որ անոնց գործունէութեան ապահովումը պայմանաւորուած չէ որեւէ կեդրոնական վերլուծական մարմնի (սերվերու, հոսթինկի եւ այլն) անընդհատ գործունէութեամբ եւ հետեւաբար աւելի դիմացկուն է կողմնակի վտանգներու նկատմամբ, ինչպէս նաեւ գործելու համար աւելի սակաւ դրամային ներդրումներ պահանջած է։
Տեղեկատուական ցանցերու պարագային բացառուող վտանգներէն է համակարգի իրաւական հետապնդումը կեդրոնական մարմնի աշխատանքի կասեցման, կամ այն միջոցներու բռնագրաւման կամ ձերբակալման միջոցով։ Թէեւ այս դէպքին ալ հնարաւոր մնացած է առանձին մասնակիցներու հետապնդումը, սակայն բնական աշխատանքի ընթացքին անոնց ցանցէ ցանց մեկուսացումը չէ վնասուած։ Ընկերացանցերու ապակեդրոնացումը եւ ապակեդրոնացած տեղեկատուական համակարգերու կառուցումը թոյլ տուած են ձերբազատուիլ շարք մը գործառնական ծախսերէ, ինչպէս նաեւ ապահոված են փոխանցուող տեղեկութեան անվտանգութեանը ատոր մասնակի վնասման կամ արգելափական դէպքին, քանի որ նոյն տուեալները միաժամանակ հասանելի են բազում տարբեր մասնակիցներու մօտ։
Պիթքոյնին նախորդող թուային արժոյթները թէեւ մասամբ փորձած էին զայն սպառողներուն ապահովել ազատ եւ ճկուն գործարքներ կատարելու հնարաւորութիւնը, գործունէութեան կեդրոնացումի պատճառով խոցելի մնացած էին կառավարչական ճնշումներու հանդէպ։ Այդպիսի իրավիճակ ստեղծուած էր, օրինակ, e-Gold համակարգի մօտ, որ 2006 թուականէն ի վեր շարունակաբար խնդիրներ ունեցած էր ԱՄՆ կառավարութեան հետ։ Վերջինին կողմէ մեղադրանքներ ուղղուած էին առ այն, որ համակարգը օգտագործած էր անօրինական գործողութիւններու կազմակերպելու մէջ՝ մասնաւորապէս, դրամային բուրգերու կառուցման եւ դրամի լուացման համար։ Այդպէս, 2007 թուականի Ապրիլին ԱՄՆ կառավարութիւնը ստիպուած էր e-Gold կառավարիչներուն սառեցնել մօտ 60 հաշիւ, իսկ ատկէ մէկ շաբաթ անց չորս տարբեր գործեր էին յարուցուած e-Gold կառավարիչներու դէմ։
Հաշուային նման սառեցումներ հնարաւոր են նաեւ օրինական համացանցային դրամատուներու դրութենէն օգտուելու պարագային, ինչպէս տեղի ունեցած էր, օրինակ, Ճուլիան Ասանժի եւ անոր օժանդակել փափաքողներու հետ, երբ խոշոր դրամական գործակալութիւններու կողմէ սառեցուցած էին Ասանժի հաշիւները։
Վերահսկողութեան բացակայութիւնն ու գործարքներու արձանագրութեան պլոկային համակարգը
Հիմնական պլոկային շղթան (սեւով) կազմաւորուած է պլոկներու՝ առաւել երկար հերթականութեանը սկիզբ առած է սկզբնական հատորէ (կանաչով)։ Բացի ատկէ կան նաեւ «լքուած»՝ եզակի հատորներ (մոխրագոյնով), որոնք հիմնական շղթայով ներառուած չեն։ Առանց կեդրոնական սպասարկող մարմնի պիթքոյնը կը կարողանայ գործել իր սպառողներու միջեւ վերաբաշխելով հարկաւոր սպասարկման իրականացումն ու տարածքային ակերու ապահովումը։ Համանման P2P սկզբունքը գործածուած է նաեւ հոսքային (թորենտային) փոխանակումներու կարգին, երբ կեդրոնական սերվերները կամ օգտագործուած են վերահասցէաւորումներու սպասարկման համար, կամ ընդհանրապէս չեն ներառուած գործառական համակարգի մէջ։ Պիթքոյնային ցանցի մասնակիցները տեղեկութիւններու պահպանման եւ վերաբաշխման գործընթացին մասնակցած են ծրագրի աշխատացման միջոցով գրուած բաց քոտով։ Անոնք համացանց հաստատած են իրարու միջեւ եւ ապա գործած են որպէս միասնական ժամանակագրական սերվեր (Time Stamp Server)։
Նախագծի հեղինակը նման սերվերու առկայութեանը կ'արդարացնէ իրականացուող գործարքներու իրաւազօրութեան ստուգման եւ հաստատման անհրաժեշտութեան։ Այդ կը կատարուի շնորհիւ անոր, որ ներկայ պահուն կատարուող բոլոր գործարքները կապուած են նախկինին արդէն իրակնացուած գործարքներու հետ։ Այդպիսով համակարգը «ջարդելը» սովորական պայմաններուն դարձած է չափազանց խրթին. եւ, քանի դեռ համացանցի մասնակիցներու մեծամասնութիւնը հետաքրքրուած կը մնայ օժանդակել իրաւասու գործարքներուն եւ հաստատել անոնք, ջարդողներու հնարաւորութիւնները համեմատաբար աննշան մնացած են։
Համակարգի նախկին իրականացուած գործարքներու մասին տեղեկութիւնները պահուած են պլոկներու մէջ։ Պլոկները կը ներկայացնեն JSON ֆորմատով կառուցուած նիւթ, որ ներառած է որոշակի ժամանակային կտրուածքով իրականացուած գործարքներու մասին միմիանց միջեւ փոխկապակցուած տուեալները։ 3 Օգոստոս 2011 թուականի դրութեամբ մէկ պլոկի միջին ծաւալը (վերջին 1000 պլոկներու հաշուարկով) կազմած էր 21,018 կԲ, իսկ պլոկներու ամենաերկար շղթան պարունակած էր 139,440 տարր։
Պլոկներու «հաւաքմամբ» զբաղուած են մասնակիցները՝ միաւորելով դեռ չարձանագրուած, սակայն իրաւասու ստորագրութեամբ տարածուած գործարքները շղթայի յաջորդ օղակի մէջ եւ ապա աշխատելով հաստատել իրենց ստեղծած օղակի իրաւասութեանը ծրագրի կողմէ առաջարկուող մեքենայական խնդրի լուծմամբ։
Մասնակիցներու կողմէ լուծուող մեքենայական խնդիրը Նման խնդրի լուծման մօտեցումը (Proof-of-Work) պահանջուած է ժամանակագրական սերվերու գործունէութեան ապահովման համար։ Այն նաեւ կոչուած է խոչընդոտելու զուտ հասցէաւորման տուեալներու վրայ (բազմակի IP-ներու օգտագործում փրոքսիներու կամ վարակուած համակարգիչներու միջոցով) հիմնուած յարձակումները եւ աննպատակայարմար դարձնել այլ միջոցներով պիթքոյն-համակարգի չարաշահման ու վնասին ուղղուած գործունէութիւնը։
Առաւելագոյն մասնակիցներու կողմէ գործարքի հաստատումը կարեւոր է այն պատճառով, որ կեդրոնական վարչական մարմնի բացակայութենէ բխած է առանձին գործարքներու իրաւասութեանը հաւաստագրման բացակայութիւնը, որուն պատճառով համակարգին իրաւասու համարուած է հաշուէն կատարուած այն գործարքը, որ առաւելագոյն տարածում ստացած է համացանցի վրայ։
Գաղտնիութեան եւ անվտանգութեան ապահովման նախագիծը ի սկզբանէ նպատակադրուած էր սպառողական գաղտնիութեան ապահովման նոր եւ արդիւնաւէտ լուծումներու յայտնաբերումը։ Արձանագրութեան համար մասնակիցներուն չի պարտադրուիր կենսագրական տուեալներ նշել, իսկ արձանագրուած հաշիւներու վրայ եղած արժոյթը կը կառավարուի եւ կը փոխանցուի ասիմետրիկ ծածկագրման միջոցով կատարուած ստորագրութիւններու օգտագործմամբ։
Որոշ զննորդներու կողմէ, սակայն, քննադատութիւն արտայայտուած է, որ պիթքոյնն ի սկզբանէ տեսականօրէն պատրաստ չէ գաղտնիութիւն ապահովել, եւ այսօրուան դրութեամբ գաղտնիութիւն կարելի է միայն այն պատճառով, որ նախագիծը դեռ բաւական լայն տարածում չէ գտած եւ համապատասխան վերլուծական մշակումներու չէ արժանացած։
Համակարգէն օգտուողներու մօտ կայ մէկ այլ խնդիր եւս։ Քանի որ համակարգը վերահսկիչ կառոյցներ չ'ընդգրկեր, ապա անհնարին կը դառնայ արդէն կատարուած գործարքներ լուծարելը։ Որպէս հետեւանք համակարգէն օգտուողները անձնապէս հարկադրուած կը դառնան սեփական ուժերով հոգալ անվտանգութեան հետ առնչուող բոլոր հնարաւոր վտանգներու վերացման մասին։
Քննադատութիւնն ու թուլութիւնները
Թէեւ համակարգի նախագծողը արժոյթի գաղափարը ներկայացնելու ընթացքին նշած էր, որ ժամանակի ընթացքին ակնկալուած է աւելի կատարեալ արժեձեւերու ստեղծում: Պիթքոյնը՝ տարածմանը զուգահեռ, արժանացած է բազում քննադատութիւններու շարք մը ուղղութիւններով։ Համակարգի քննադատման առաւել սուր պատճառներն են.
Մէկ այլ խնդիր ակնկալուած է վեպկայքերու մէջ տեղադրուող՝ թաքնուած ենթածրագրերու զարգացման եւ բազմացման հետ, որոնք սեփական պլոկներու հաշուարկման համար աննկատօրէն ծանրաբեռնելու են նաւարկողի համակարգիչը եւ վատնելու անոր հաշուողական հնարաւորութիւնները։
Արժոյթը որդեգրած կազմակերպութիւններն ու կառոյցները
Պիթքոյնով նուիրատուութիւններ ընդունելու պատրաստակամութեան մասին յայտնած են շարք մը կազմակերպութիւններ, որոնցմէ յատկապէս յատկանշական են Վիքիլիքսը, Ֆրինեթը, Ազատ ծրագրային ապահովման հիմնադրամը (Free Software Foundation), I2P անդէմ համացանցը (I2P Anonymous Network), Փիրատներու իտալական կուսակցութիւնը (Italian Pirate Party) եւ PrivacyBox-ը (լրագրողներու անվտանգութեան ապահովման համար նախատեսուած գաղտնի հաղորդակցութեան հնարաւորութիւն տրամադրող վեպնակագիծ)։
Ընդհանուր առմամբ կազմակերպութիւններու ցուցակի մէջ շատ է ազատութեան եւ գաղտնութեան հարցերով զբաղող նախագծերու մասնաբաժինը։ Երկրորդ տեղը կը զբաղեցնեն տեղեկատուական միջոցները, որոնց ցուցակին մէջ շատ են յօդուածային կայքերն ու ցանցային ձայնասփիւռները։
Թուային սահմանի հիմնադրամը (The Electronic Frontier Foundation) որոշ ժամանակ օժանդակած էր արժոյթի զարգացմանը, սակայն հետագային յայտնեց իր պաշտօնական աջակցութեան դադրելու մասին։ Ներկայացուած մեկնաբանութեան համաձայն, նման որոշումը կայացուած էր այն պատճառով, որ արժեձեւի իրաւասիութիւնը յստակացնող իրաւական նախադէպեր դեռ չեն եղած, եւ որ այդ առումով անյայտ չէ նախագծի կարգավիճակը։ Նաեւ հիմնադրամի ներկայացուցիչները յայտնած էին, որ իրենց բնութագրական չէ նոր նախագծերու յառաջխաղացմամբ զբաղուիլը։
Պիթքոյնը Հայաստանի մէջ
«Հայաստանի մէջ կամաց-կամաց կը ձեւաւորուի համայնք, որ հետաքրքրուած է պիթքոյնով եւ այլ թուային արժոյթով՝ «մայն» կը գնեն, կը վաճառեն եւ այլն։ Թուային արժոյթով զբաղողներու քանակը իրականութեան մէջ մեծ չէ, հիմնականը մարդիկ են, որոնք ներգրաւուած են ՏՏ ոլորտի մէջ։ Բայց կան նաեւ տեղեկութիւններ, որ քաղաքէ դուրս ապրող մարդիկ «մայնինկով» կը զբաղին։ Մարդիկ ալ կան, որոնք հիմնովին պատրաստուած չըլլալով, քանի որ լաւ գումար աշխատելու ձեւ է, սկսած են զբաղիլ թուային արժոյթներով։ Սակայն արուեստագիտական համայնքը շատ փոքր է, խօսքը թուային արժոյթներու արուեստագիտութիւնը հասկցողներու մասին է, այս կամ այն գործիքի կիրառութիւնն ու նշանակութիւնը ուսումնասիրողներու։
Շատ բարդ է կանխատեսումներ ընել թուային արժոյթներու վերաբերեալ, այն միայն խուճապի նման երեւոյթ է։ Թուային արժոյթներու գինը շատ արագ կ'աճի, իսկ որոշ մարդիկ ագահաբար կը մտածեն լաւ եկամուտ աշխատելու ձեւ է։ Երբ շատ մարդիկ սահմանափակ քանակութեամբ պիթքոյն կ'ուզեն գնել, բնականաբանար գինը կը բարձրանայ։
Չաք Ֆինի
Չաք Ֆինի (Chuck Feeney, ), իրլանտական ծագումով ամերիկացի մեծահարուստ, բարեգործ։ «Աթլանթիք Ֆիլանտրոֆիս» հիմնադրամի հիմնադիր (1982)։ 38 տարիներու ընթացքին միլիառներ շահած Ֆինի նուիրատուութիւններ ըրած է բարեգործական հաստատութիւններու եւ աշխարհի համալսարաններուն` նպատակ ունենալով «ձգտիլ զերոյի… տալ այդ ամբողջը»: 4 Սեպտեմբեր 2020-ին, ան հասաւ իր հարստութիւնը նուիրելու նպատակին :
1870 թուական
1870 թուական, ոչ նահանջ տարի, 19րդ դարու 70րդ տարին
Դէպքեր
երկիրի բնակչութիւնը կը կազմէ 39 818 449 շունչ
Ծնունդներ
Տե՛ս նաեւ՝ Ստորոգութիւն:1870 ծնունդներ
Մահեր
Տե՛ս նաեւ՝ Ստորոգութիւն:1870 մահեր
Ծանօթագրութիւններ
Ստորոգութիւն:1870
Սեպագիր
Սեպագիրը ամէնէն հին հնչիւնական գիրն է։ Սեպագիր կը կոչուի, որովհետեւ կը գրուէ կաւի սալիկի վրայ սեպաձեւ նշաններ ընելու միջոցով։
Պատմութիւն
Գոյութիւն ունին 3 տեսակի սեպագիրեր՝ վանկագիրեր, գաղափարներ եւ որոշիչներ, որոնք ցոյց կու տան այդ սեպագիրին իմաստը։ Սեպագիրերը կարդալով կարելի է սորվիլ, թէ անոնք ինչպէս արտասանուած են այն լեզուով, որմով գրուած են։
Սկիզբը ուրարտացիները կը գրէին եւ կը կարդային իրենց թշնամիին լեզուով Ասորերէն, ապա երբ Իշպուինի եւ Մենուա կ'որոշեն ստեղծել նոր լեզու մը, որ ըլլայ Ուրարտերէն իսկ իրենց գիրը կը կոչեն սեպագիր։
Սեպագիրը ստեղծուած է շումերներու կողմէ, 5000 տարի առաջ։ Շումեր ազգը, որ այժմ վերացած է, կ'ապրէր Եփրատ եւ Տիգրիս գետերու միջեւ ինկած տարածութեան մէջ, որ կոչուած էր Միջագետք։ Սեպագիր կը կոչուէր, որովհետեւ հին ատեն մարդիկ կը գրէին սեպերով[մեխերով] քարի վրայ, նաեւ՝ կը վերցնէին կաւէ սալիկ մը եւ բամբուկի ծայրամասով արագ կը գրէին վրան եւ կաւը կը ձգէին, որ չորնար։
Ծանօթագրութիւններ
Ստորոգութիւն:Գրութիւն
Տապկուած միս
Տապակած միս (Կոտլետ), Կոտլետը միսէն պատրաստուած տապակած ուտեստ է, որ կարելի է ուտել հացով, կարմրացրած գետնախնձորով կամ սպիտակ փիլավով։ Լոլիկը աղցաններու մէջ կամ առանձին ևս լավ կ՛ուտվի կոտլետին հետ։
Բաղադրություն
500 գ աղացած միս 3 խոշոր գետնախնձոր (կարտոֆիլ) 1 միջին սոխ 1 խոշոր հավկիթ Կես թեյի դգալ դեղին կոճ Մեկ թեյի դգալ Աղ Մեկ թեյի դգալ սև պղպեղ քիչ մը կարկանդակի փոշի կամ չոր հացի փշուր կամ ալյուր՝ մեջը թաթխելու համար Ձեթ տապկելու համար
Ստորոգութիւն:Խոհանոց
Յոնիական ծով
Յոնիական Ծով (Ἰόνιον Πέλαγος, Իոնիոն, Ιόνιο Πέλαγος , mar Ionio ), Միջերկրական Ծովու կեդրոնական մասը՝ Պալքանեան ու Ափենինեան թերակղզիներու եւ Սիցիլիա, Քիթիրա ու Կրետէ կղզիներուն միջեւ։ Հիւսիսէն Օթրանթոյի նեղուցով միացած է Ատրիաթիկ ծովին, արեւմուտքէն Մեսինայի նեղուցով` Թիրենեան ծովին։
Ծանօթագրութիւններ
Ստորոգութիւն:Միջերկրական ծովի ծովեր Ստորոգութիւն:Յոնիական ծով Ստորոգութիւն:Յունաստանի ծովեր Ստորոգութիւն:Իտալիայի աշխարհագրութիուն
Հ. Յ. Դաշնակցութեան Պատմութեան Թանգարան Հիմնադրամ
'''Հ. Յ. Դաշնակցութեան պատմութեան թանգարան հիմնադրամ''', կազմակերպման առաջին քայլերը կատարուած են 1915-ի Օգոստոսին Ժընեւի մէջ` Հայ Յեղափոխական Դաշնակցութեան բիւրոյի որոշմամբ (հիմնադիր տնօրէն` Արտաշէս Վանարեան (Հացագործեան) 1890-1930)։
Պատմութիւն
1930-ականներու սկիզբը թանգարանը Ժընեւէն տեղափոխուած է Փարիզ, ուր գործած է մինչեւ 2006, այնուհետեւ փոխադրուած է Երեւան, եւ 7 Յուլիս 2007-ին բացուած է թանգարանի առաջին ցուցասրահը, որու ցուցադրութիւնը նուիրուած էր Հայաստանի Առաջին Հանրապետութեան պատմութեան։
Ցուցադրութիւն
ՀՅԴ պատմութեան թանգարանին մէջ կը ցուցադրուին կուսակցութեան գործունէութեան վերաբերեալ փաստաթուղթեր, իւրօրինակ ազգային ու պատմական արժէքներ։ Թանգարանի ցուցադրութիւնը բաղկացած է երկու սրահներէ, ուր ներկայացուած են Հայաստանի առաջին հանրապետութեան պատմութիւնը լուսաբանող վաւերագրեր։ Ցուցանմուշներու շարքին են Հայաստանի առաջին հանրապետութեան ականաւոր գործիչներ Ալեքսանդր Խատիսեանի, Համազասպ Օհանջանեանի, Սիմոն Վրացեանի, Արամ Մանուկեանի, Յովհաննէս Քաջազնունիի, Անդրանիկ Օզանեանի եւ այլոց անձնական իրերը, փաստաթուղթերը, լուսանկարները։
Հասցէ
Թանգարանը կը գտնուի Երեւանի կեդրոնի՝ Մհեր Մկրտչեան փողոցի 12/1 հասցէով։
Արտաքին յղումներ
Ստորոգութիւն:Թանգարաններ այբբենական կարգով Ստորոգութիւն:Երեւանի թանգարաններ
Սպահան
Սպահան (պարսկերէն՝ اصفهان - esfahān), Իրանի՝ մեծութեամբ երրորդ քաղաքն է, մայրաքաղաք Թեհրան էն 340 քմ. դէպի հարաւ։ Բնակչութիւնը կը կազմէ ։ Սպահանը պարսկահայութեան համար եղած է կարեւոր կեդրոն մը, մանաւանդ Նոր Ջուղա յի մէջ։
Ծանօթագրութիւններ
Ստորոգութիւն:Իրանի քաղաքներ
Ալպերթ Կոստանեան
Ալպերթ Կոստանեան Լիբանանահայ քաղաքական գործիչ եւ լրագրող է:
Անձնական կեանք
Ծնած է Սուր, Լիբանան, եւ սորված է տնտեսագիտութիւն Սեն Ժոզեֆ Համալսարանէն (Լիբանան) եւ HEC Համալսարանէն (Ֆրանսա) ներս:
Ան ամուսնացած է Մակի Նապիլ Խըպյէին հետ, եւ ունի երկու զաւակ՝ Քամիյ եւ Էմանուէլ:
Ասպարեզ
Ան Loubnanouna (հա.՝ Մեր Լիբանանը) շարժման հիմնադիրներէն էր:
Երեսփոխան Փիէր Ամին Ժմէյէլի սպանութենէն ետք, ան իր եղբօր Սամի Ժմէյէլի դասընկեր էր, որմէ ետք ան մաս կազմեց «նոր փաղանգաւորներ» խումբին եւ անդամագրուեցաւ կուսակցութեան:
2009 թուականին ան ստանցնեց ընտրական մեքենաներու վարչական գործերը Քադայըպ (կամ Փաղանգաւոր» Կուսակցութեան համար: Ան ապրեցաւ Լիբանան ու Փարիզ, ուր Arthur D. Little ընկերութեան մէչ խորհրդատւութեան դեր ստանցնեց: 2014 թուականին ընկերութեան Պէյրութի գրասենեակը փոխադրուեցաւ, եւ վերջնական փոխադրուեցաւ Լիբանան աշխատելու համար Երեսփոխան Սամի Ժմէյէլի համար:
Հեռատեսիլի ասպարեզ
26 Մարտ, 2019 թուականին, ան սկսաւ վարել Vision 2030 յայտագիրը Լիբանանեան LBCI հեռատեսիլի կայանին համար:
Հայկական Կերպարուեստը՝ Նորագոյն Շրջանին
Նորագոյն շրջանի կերպարուեստը, անկախութեան հռչակումէն ետք (1991)–ին Հայաստանի Հանրապետութեան մէջ սկսած ընկերվարական ճգնաժամը ազդացած է նաեւ կերպարուեստի բնականոն զարգացման վրայ, «կաթուածահար» քաղաքաշինութիւնն ու ճարտարապետութիւնը կրողութիւնը չունէր հոյակապ զարդարիչ նկարչութեան եւ քանդակի նոյնիսկ նուազագոյն զարգացումը ապահովելու, տպագրական տնտեսութեան քայքայումը ազդած էր գրքարուեստի (գիրքի գեղարուեստական ձեւաւորում, պատկերազարդում) առաջընթացքին վրայ, թատրոններուն մէջ սակաւաթիւ ներկայացումներ բեմադրելու պատճառով՝ բեմանկարչութեան գեղարուեստական մակարդակը շատ ցած մակարդակի հասած էր։
1990-ական թուականներուն հայ նկարիչներու եւ քանդակագործներու մեծամասնութիւնը մեքենայի արուեստը ստեղծագործած է, որ նոյնպէս որոշակի դժուարութիւններ ունէր. փակուած են ՀՆՄ սալոն-խանութները, գեղարուեստական արտադրամասերը, Գիւմրիի ու Վանաձորի մասնաճիւղերը։ Երեւանի մէջ գեղարուեստական շուկան կեդրոնացած էր Մարտիրոս Սարեանի յուշարձանի վրայ՝ Վերնիսաժի մէջ։ Ստեղծուած իրավիճակին պատճառով՝ բազմաթիւ արուեստագէտներ արտագաղթած էին։
Ցուցահանդէսներ
ՀՀանրապետութեան մէջ կազմակերպուած են սակաւաթիւ խմբային ցուցահանդէսներ՝ «12-ի ցուցահանդէսը» (1992), «Աբստրակցիոնիզմը Հայաստանի մէջ» (1994), «Հայ ոգիի կամուրջներ» (1996՝ նուիրուած Մեծ հայրենադարձութեան 50-ամեակին)։ 1995–ին Բոխումի մէջ (Գերմանիա) բացուած է «Հայաստան, հին մշակոյթի վերագտնուած երկիր» ցուցահանդէսը, ուր ներկայացուած են նախապատմական շրջանէն մինչեւ նոր ժամանակներու ընթացքին ստեղծուած հայկական մշակութային արժէքներ։ Նոյն թուականին, Մոսկուայի եւ Կիպրոսի մէջ ցուցադրուած է ժամանակակից հայ կերպարուեստը, 1997–ին Սալոնիքի մէջ (Յունաստան) «Հայաստանի գոյներ» նկարահանդէսը ընդգրկած է 19-20-րդ դարերու հայ ամենամեծ նկարիչներու ու գծանկարչականներու շուրջ 60 աշխատանքներ։
Պատկերասրահներ
Գեղարուեստական կեանքին որոշ աշխուժութիւն տւած են մասնաւոր պատկերասրահները («Գոյակ», «Ակադեմիա», «Ականաթ», «Առաջին յարկ», «Արամէ», «Պաքոս», «ԹԱԱԿ», «Չառլի Խաչատրեան (Ex-voto)», «Նոյեան տապան», «Սթիլ» եւ այլն )։ Ամենաճանաչցուածը «Մկրտիչեան» (1993) պատկերասրահն է, որ 19-20–րդ դարերու հայ դասական սրահները կը ներկայացնէ երբ կը տեղեկութիւն կու տայ թէ անոնք ինչպէս կը նպաստեն արդի աւանգարդային արուեստի զարգացմանն ու տարածմանը։
Փառատոններ
Երեւանի մէջ Նորարար փորձառական արուեստի կեդրոնը (ՆՓԱԿ, 1995) տասնեակ ցուցահանդէսներ կազմակերպած է, մասնակցած է աւանգարդիստ արուեստի փառատոներուն՝ համաշխարհային հանրութեան հայկական ժամանակակից արուեստը ներկայացնելով։ ՆՓԱԿ-ը նպաստած է ՀՀ-ի մասնակցութեան (1995-էն) Վենետիկի համաշխարհային արուեստի փառատոներուն, ուր հանդէս եկած են շարք մը նորանոր արուեստագէտներ։ Ուշագրաւ են Կարէն Անդրէասեանի «Իրականութիւն: Գործընթաց: Վերահսկում» (1995), Ազատ Սարգսեանի «Յուշեր ապագայի մասին», Ստեփան Վերանեանի «Անվերնագիր» (երկուքն ալ՝ 1997) եւ Նարեկ Աւետիսեանի «Post factum» (1999) յղացական «աշխոյժ եւ ազդեցիկ նախագիծերը», Կարէն Մացակեանի «Սպառողի յաղթանակը» (1996) եւ Արման Գրիգորեանի «Այն ինչ է մնալու վաղը նրանից, ինչ եղել է երէկ» (1997) կտաւները, Արա Յովսէփեանի «Սոցիալական կենդանի», Նորա Պատալեանի «Սիրոյ անատոմիան» եւ Արփինէ Թոքմաջեանի «Առաջընթաց» (երեքն ալ՝ 2001) երկու պահպանակով տեսաֆիլմերը, ուր հեղինակները արուեստի աւանդական եւ ոչ աւանդական զանազան ձեւերու ու արուեստագիտական միջոցներու կիրառման կամ համադրման շնորհիւ ձգտած են իրենց տեսակետն ու դիրքորոշումը յայտարարել մարդու էութեան, անոր հասարակական կեցութեան ու ճակատագիրի վերաբերեալ։ ՆՓԱԿ-ի մէջ փորձառական թատերախումբ կը գործէ, թատրոնի եւ վիտէօ-արուեստի տարեկան վերաքննուած-փառատոներ կը կազմակերպէ, պարբերաբար երկար ֆիլմեր կը նկարահանուին։
Աւանգարդային արուեստի տարածման նպաստած է նաեւ ՀԱՅ-ԱՐՏ կեդրոնը (1997-2004), որ կազմակերպած է «ճանապարհորդութիւն դէպի Հայաստան» (հայ-գերմանական, 1998), «Փակ քաղաք» (հայ-ռուսական, 1999), «Զուգահեռ իրականութիւն» (հայ-աւստրիական, 2000), «Ցտեսութիւն, Փարաջանով» (Վիեննա, 2003), «Սարգիսը Երեւանում» (2004, Ֆրանսայի Անտիպ քաղաքի Փիքասսոյի թանգարանի հետ) եւ այլ ցուցահանդէսներ։ Կեդրոնը կապեր հաստատած է ԱՊՀ, Եւրոպայի եւ Ամերիկայի երկիրներու ժամանակակից արուեստի թանգարաններու եւ մշակութային այլ հաստատութիւններու հետ, մասնակցած է աւետարանականութեան միջազգային ստուգատէսներու՝ «Մանիֆեստա-3» (Լիւբելանա, 2000), ժամանակակից արուեստի փառատոն (Վիեննա, 2001) եւ այլն։
Ի տարբերութիւն նորանոր արուեստագէտներու՝ ՀՆՄ անդամներու գերակշիռ մասը, սեփական արուեստի արտայայտչալեզուն թարմացնելով, միաժամանակ պահպանած է ազգային աւանդոյթները, որ պարզորոշ կը նկատուի վերջին տարիներու անոնց ստեղծագործութիւններուն մէջ (Յակոբ Յակոբեան, Ռոպերթ էլիբեկեան, Զուլում Գրիգորեան, Վալմար, Ռուբէն Ադալեան եւ ուրիշներ)։ 2002-ին կազմակերպուած է ՀՆՄ-ի 70-ամեակին նուիրուած ժամանակակից կերպարուեստի հոբելեան, ցուցահանդէս, որուն մէկական աշխատանքով մասնակցած են 400 արուեստագէտներ։
Քանդակագործութիւն
1990-ական թուականներուն հայ կերպարուեստի առաջատար ճիւղը գեղանկարչութիւնն էր։ Քանդակագործութեան յաջողութիւնները հիմնականին պայմանաւորուած էին մանր ձեւակերտ գործերով։ Պետական օժանդակութեան եւ պետպատուէրի բացակայութեան պատճառով դանդաղած է յիշատակի արձանագործութեան զարգացումը։ Այդուհանդերձ, ՀՀ-ի եւ ԼՂՀ-ի մէջ ստեղծուած են զոհուած ազատամարտիկներու եւ 1988-ի երկրաշարժի զոհերու յիշատակին նուիրուած շարք մը կոթողներ, տեղադրուած են՝ Սիսիանի մէջ՝ Նիկողայոս Ադոնցի (1993, քանդակագործ՝ Արտաշէս Յովսէփեան, ճարտարապետ՝ Ռոմէօ Ջուլհակեան), Երեւանի մէջ՝ Լեոնիդ Ենգիբարեանի (1998, քանդակագործ՝ Լեւոն Թոքմաջեան, ճարտարապետ՝ Ասլան Մխիթարեան), Անդրանիկի (1998, քանդակագործ՝ Ռաֆիք Սարգիսեան, ճարտարապետ՝ Աշոտ Սմբատեան), Արամ Խաչատուրեանի (1999, քանդակագործ՝ Յիւրի Պետրոսեան, ճարտարապետ՝ Ռոմէն Մարտիրոսեան) յուշարձանները, Սերգէյ Փարաջանովի մահարձանը (1999, քանդակագործ՝ Արա Շիրազ, ճարտարապետ՝ Ա. Մխիթարեան, Կոմիտասի անուան զբոսայգի պանթէօն) եւ այլն։
Սեւանայ Լիճի Պահպանութիւն
Սեւանայ լիճի պահպանութիւն, ՀՀ բնապահպանական եւ տնտեսական բացառիկ կարեւոր հիմնախնդիր, որուն նպատակն է լիճի բնական վարչակարգի փոփոխութեան հետեւանքով ֆիզիքաաշխարհագրական երեւոյթներու կենսոլորտագիտութիւն հաւասարակշռութեան խախտման վերացումը։
Սեւան-Հրազդան ոռոգչա-ուժի համալիր
1920-ական թուականներուն ընթացքին ԽՍՀՄ ԳԱ բազմաճիւղ արշաւախումբային հետազոտութիւններու արդիւնքին մէջ մշակուեցաւ լիճի օգտագործման արհեստագիտական նախագիծը, որ յայտնի դարձավ «Սեւան-Հրազդան ոռոգչա-ուժի համալիր» անունով։ Կը նախատեսուէր ան իրականացնել 2 հանգրուանով։ Առաջին հանգրուանին (կը տեւէր 50 տարի) կ'աւարտուէր լիճի մակարդակի արհեստական իջեցումը (տարեկան ջրթողքը՝ 1200 միլիոն մ³)։ Լիճի մակարդակը պէտք էր իջնէր 50 մ-ով, իսկ ջրային հայելու մակերեսը պէք էր կրճատուիլ 7 անգամ (Մեծ Սեւանը պէտք էր չորանալ լիովին)։ Երկրորդ հանգրուանին կը դադարէր ջուրի դարաւոր պաշարներու օգտագործումը եւ կը հաստատուէր լիճի նոր, կայուն ջրային հաշվեկշիռ՝ տարեկան 700 միլիոն մ³ արտահոսքով։ Պէտք էր աւարտուիլ Հրազդան գետի վրայ ելեկդրակայաններու քասքատի եւ գետէն սկիզբ առնող ոռոգիչ մայր ջրանցքներու կառուցումը։ Արարատեան դաշտի եւ նախալեռնային շրջաններու ոռոգելի հողատարածութիւնները կ'աւելնային առնվազն 100 հզ. հա-ով, հանրապետութիւնը պիտի ստանար տարեկան աւելի քան 2 միլիար կՎտ.ժ ելեկդրա-ուժ։ Այդ ամենով հանդերձ, կ'ուրուագծուէին բնական միջավայրի համար սխեմայի իրականացման հնարաւոր բացասական հետեւանքները։ Լիճի բնական վարչակարգի էական փոփոխութիւնը կը հանգեցէր լիճի եւ անոր ջրհաւաք աւազանի հազարամեակներով հաստատուած ֆիզիքաաշխարհագրական երեւոյթներու՝ կենսոլորտագիտական հաւասարակշռութեան լուրջ խախտման։ Հիմնախնդիրի խոր եւ բազմակողմանի հետազոտութեան համար ստեղծուեցաւ հատուկ, մշտապէս գործող Անդրկովկասեան արշաւախումբ՝ երկրաբան ակադեմիկոս Ֆ. Յու. Լեւինգսոն-Լեսինգի ղեկավարութեամբ, որ հարուստ նիւթ տուաւ կլիմայի, ջրաբանութեան, ջրային հաշվեկշռի, մակերեւոյթի ձեւաչափութեան, լիճի հատակային հողագրունթներու, աւազանի հողային եւ բուսական ծածկոյթի, լիճի մակարդակի իջեցման հետեւանքով բնական միջավայրի հնարաւոր փոփոխութիւններու մասին։ 1962 թուականին աւարտուեցաւ Հրազդանի ջրէկների քասքատի շինարարութիւնը։ Երկրի տնտեսական զարգացման համար անհրաժեշտ էլեկտրա-ուժի պակասը կը լրացուէր նոր կառուցուող ջէկերու միջոցով։ Հատուկ կարեւորութիւն տրուեցաւ Հայաստանը Անդրկովկասեան միասնական ուժ-համակարգին միացնելուն։
Լիճի փրկման ուղղուած միջոցառումներ
Լիճի կենսոլորտագիտութեան վիճակը կը վատթարանար աւելի արագ, քան կ'ենթադրուէր։ Լիճը մոտ 10 տարուայ ընթացքին զրկուած էր ջուրի պաշարներու 40%-էն, առաւելագոյն խորութիւնը չէր անցած 80 մ-ը (առաջ 99 մ էր)։ Ջուրի շերտի նուազման բացասական հետեւանքները ակնառու են հատկապէս Մեծ Սեւանին մէջ։ Իրադրութիւնը կը պահանջէր վերանայիլ հիմնախնդիրի բովանդակութիւնը, գտնել նոր լուծումներ եւ «թեթեւացնել Սեւանի հոգսը»։ Լիճը փրկելու համար 1970-ական թուականներուն որոշուեցաւ դադրեցնել ջուրի բացթողումը եւ աստիճանաբար բարձրացնել մակարդակը։ Նոր համալիր հետազոտութիւններով պարզուեցաւ, որ լիճի մակարդակի իջեցումը կարելի է դադրեցնել 1896 մ բարձրութեան վրայ․ հայելու մակերեսը կպակասեր 190 կմ²-ով, ջուրի ծավալը՝ 26.5 միլիար մ³-ով։ Ան կը նշանակէր, որ Սեւանը առաջին սխեմայով նախատեսուած 700 միլիոն մ³-ի փոխարէն կրնար տալ ընդամենը 170 միլիոն մ³ ջուր, որ չէր ապահովէր Հրազդանի վրայ արդէն կառուցուած ջրէկներու արդիւնաւէտ աշխատանքը եւ յուրացուած հողատարածութիւններու ոռոգումը։
Սեւանի հիմնախնդիրի բաղադրիչները
Սեւանի հիմնախնդիրը անոր 3 բաղադրիչներով՝ ճարտարագիտական, տնտեսական եւ բնապահպանական, նոր բովանդակութիւն կը ստանար։ Ճարտարագիտական բաղադրիչը իր լուծումը գտաւ հիմնականօրէն Որոտան-Արփա-Սեւան ստորգետնեայ ջրատարի (լիճի ջրային պաշարը կ'աւելնար 415 միլիոն մ³-ով), Արարատեան արտեզեան աւազանէն սնուող Արեւշատի, Մխչեանի եւ Ռանչպարի պոմպակայաններու եւ շարք մը գետերու վրայ կարգաւորիչ ջրամբարներու կառուցումով։ Տնտեսական բաղադրիչի լուծումը օգնեց ջերմաէլեկտրա-ուժի զարգացման վրայ (Երեւանի, Հրազդանի, Վանաձորի ջէկեր)։ Շատ աւելի բարդ եւ բազմաբովանդակ է Սեւանի հիմնախնդիրի բնապահպանական բաղադրիչը։ Ան ներառում է աշխարհագրական թաղանթի ոլորտներու՝ քարոլորտի, մթնոլորտի, ջրոլորտի, կենսոլորտի փոխազդեցութեան եւ մարդ-բնութիւն փոխհարաբերություններու բոլոր կողմերը եւ բնական միջավայրի որակի պահպանման եւ բարելաւման համար կենսական նշանակութեան համալիր հիմնախնդիր է։
Սեւանայ լիճի հիմնախնդիրի կարգաւորումը օրէնքով
Սեւանայ լիճի, անոր ջրհաւաք աւազանի եւ տնտեսական գործունէութեան գոտիի կենսոլորտական համակարգերու պահպանման, վերականգնման, վերարտադրման, բնականոն զարգացման եւ օգտագործման հետ կապուած հարաբերութիւնները կը կարգաւորուին «Սեւանայ լիճի մասին» ՀՀ օրէնքով (2001)։ Սեւանայ լիճի պահպանման հարցերով կը զբաղուէր նաեւ Ջրային հիմնահարցերու ինստիտուտը։
Լիճի պահպանումը այժմ
Ներկայ ժամանակին Սեւան ազգային պարկին մէջ կ'իրականացնէ Սեւանայ լիճի կենսոլորտական համակարգերուն վերականգնման եւ պահպանման, բնական պաշարներու վերականգման եւ օգտագործման միջոցառումներու համալիր ծրագիր, որ կ'ընդգրկէ նորմատիվ հենքի եւ կառավարման համակարգի, ինչպէս եւ լիճի ջրհաւաք աւազանի բնօգտագործման կատարելագործման միջոցառումներ, որոնց իրականացումը կապահովէ լիճի մակարդակի բարձրացումը (մինչեւ 6 մ-ով), լիճի մաքրութիւնը, կենսաբազմազանութիւնը, բնապահպանական գործունէութիւնը։ Սեւանայ լիճի առողջացման եւ ամբողջ կենսոլորտական համակարգերու պահպանման եւ բարելաւման գործը կը կառավարուի պետական մակարդակով։ Սեւանի պահպանութիւնը եւ բարւոք վիճակին մէջ գալիք սերունդներուն փոխանցելը համազգային հիմնախնդիր է։
Faded
«Faded» Ֆէիտըտ-ը երգ մըն է նորվեկական արձանագրութիւն արտադրող եւ ձայնի հաղորդաւար՝ Ալըն Ուալքըր։ Սկիզբը այս երգը պիտի արտադրուէր 25 նոյեմբեր 2015-ին սակայն արտադրուեցաւ 3 դէկտեմբերին։ Երգը մեծ յաջողութիւն մըն էր հասնելով առաջին տասը կարք մը երկիրներու երաժշտական դասակարգային աղիւսակներուն մէջ, եւ նաեւ առաջին դիրք ստացաւ 10 երկիրներու մէջ։ Ուալքըր 27 Փետրուար 2016-ին կատարեց կենդանի կատարում մը Ֆէյտըտ Երգին նորվեկացի երգիչ՝ «Iselin Solheim» Իսէլին Սօլհէիմի հետ «X Games» Էքս Կէիմզին, Օսլօ։ Այս կատարումը դրուեցաւ նաեւ կենդանի հերատեսիլի վրայ։
Պատմութիւն
Այս Բրօկրէսիվ Հաուս երգը՝ Ֆէյտըտը նորոգուած տարբերակն է Ուալքըրի «Fade» Ֆէիտ երգին որը Էլէգդրօ Հաուս ժանրին մաս կը կազմէ եւ արտադրուած է 2014-ին «NoCopyrightSounds» ի կողմէ։ Երբ ան կը յորիներ «Fade» երգը, Ուալքըր ներշնջուած էր արտադող՝ «Ahrix» Ահրիքսի «Nova» երքին եղանակէն։ Կարք մը հարցազրոյցներու մէջ ան ըսաւ թէ երգին մեղեդին եւ ձեւն ինչպէս կ՚ընթանայ յատուկէն այդ երգին եւ այդ պատճառով ան ստեղծեց Ֆէյտ երգը որը յետոյ եղաւ Ֆէյտըտը։ Այս երգի տեսակը ներշնջուած է Նորվեկացի արտադրող՝ k-391 էն։ Ան չի գիտեր ուրկէ եկաւ երգին մեղեդին սակայն ան կը փորձէ միշտ իր զգացումները ունենան մեծ դեր մը իր երգերուն մէջ։ Հակարակ անոր որ կարուծուածքը Ֆէիտ-ին եւ Ֆէյտըտ-ին գրեթէ նոյնը նէ, սակայն Ֆէյտըտ-ին սկսբնական դաշնակը եւ «Iselin Solheim» Իսէլին Սօլհէիմի կը տարբերաձընէ Ֆէյտըտը Ֆէիտէն։ Այս երգը ունի 90 հարուած ար վայրկեան։
երաժշտական դասակարգային աղիւսակի կատարագործում
Ֆէյտըտ-ը դարձաւ համաշխարհային յաջողութիւն երբ հրատարակուեցաւ, հասնելով առաջինը Նորվեկական, ֆինլանտական եւ շուէտական երաժշտական աղիւսակներու վրայ ինչպէս նայեւ հասաւ առաջին երեքին մէջ Տէնմարքեան երաժշտական դասակարգային աղիւսակներուն մէջ։ Երգը ստացաւ առաջին դիրք աւելի քան 10 երկիրներու մէջ եւ հասաւ առաջին 5 ին մէջ աւելի քան 25 երկիրներու մէջ։
Ֆէյտըտ երգը նաեւ մտաւ զանազան երաժշտական դասակարգային աղիւսակներու մէջ ինչպէս Աւստրալիա, Աւստրիա, Պելճիքա, Գանատա, Ֆրանսա, Գերմանիա, Ինտոնեզիա, Իրլանտա, Իտալիա, Լատվիա, Մալազիա, Հոլանտա, Նիու Զիլանտա, Զուիցերիա, Սպանիա, Մեծն Բրիտանիա, եւ Միացեալ Նահանգներն Ամերիկիոյ։Նաեւ ստացաւ առաջին դիրք «Shazam Worldwide Top 100 Popular Songs» համշխարային Շազամ 100 ամէնալաւ երգերուն Փետրուար 2016-ին եւ Մարտ 2016-ին դարձաւ ամէնա շատ Շազամուած երգը աշխարհին։
Ֆէյտըտ ի Երգ-շարժապատկերը ստացաւ 1 պիլիոն անձերու կողմէ դիտուած էր Մարտ 2017-ին, եւ թիւը հասած է 1.1 պիլիոնի հիմա։ Նաեւ մտած է 10 ամէնաշատ սիրուած շարժապատկերներու աղիւսակին մէջ ունենալով աւելի քան 7.3 միլիոն Լայք եւ ունենալով բարձր Լաիք/տիսլաիք-ի համեմատութիւն որն ը 97.55%, նաեւ մտած է ամէնաշատ դիտուած ԵուԴիուպ շարժանկարների ցանկին մէջ։
Կենդանի կատարումներ
Բազմադիւ ախջիկ երքիչներ երգածէն Ֆէյտըտ երգը կենդանի Ալըն Ուալքըրի հետ։ «Iselin Solheim» Իսէլին Սօլհէիմէն զատ նաեւ երգած է «Ingrid Helene Håvik», «Tove Styrke», «Alexandra Rotan», «Angelina Jordan», «Zara Larsson» եւ «Torine Michelle»։
Երգ-շարժապատկերը
Երգ-շարժապատկերին մէջ կարելի է տեսնել մարդ մը հագուած սեւ հագուստներ դիմակով մը պայուսակը ուսին եւ իր տան նկարը ձերքը։Ան կը բնտրէ իր տունը եւ վերջապէս կը գտնայ աւերակներու մէջ։
Նկարելու տեղերը
նաեւ կարելի է յիշել Լիննահալլ շէնքը որը շինուած է կրաքարէ։, առաջուայ Րոմմոի փանտը եւ կարք մը տեղեր Բալտիսքի քաղաքի շուրջը
Քարիպեան ծով
Քարիպեան ծով (Caribbean Sea, Mar Caribe, Հաիթա-կրեոլյան լեզու - Lamè Karaïb, Mer des Caraïbes, Caraïbische Zee, Փափիամենթօ - Laman Karibe), Ատլանտեան ովկիանոսի ջրաւազանին պատկանող ծայրամասային , կիսափակ ծով, արեւմուտքէն եւ հարաւէն սահմանափակուած է Կեդրոնական Ամերիկայով եւ Հարաւային Ամերիկայով, եւ հիւսիսէն ու արեւելքէն՝ Մեծ ու Փոքր Անտիլեան կղզիներով։ Հիւսիս-արեւմուտքէն (սպ.՝ Yucatán), Եուքաթանի նեղուցով կը միանայ Մեքսիքայի ծոցին, հարաւ-արեւմուտքին արհեստական Փանամայի ջրանցքով` Խաղաղ ովկիանոսին։
Քարիպեան ծովը ինկած է հիւսիսային լայնության 9° եւ 22°, արեւմտեան երկայնութեան 89° եւ 60° միջեւ։ Ծովի ընդհանուր մակերեսը կը կազմէ մօտաւորապէս 2 753 000 քմ² ։ Առաւելագոյն խորութիւնը 7686 մեթր է ։ Հարաւէն Քարիպեան ծովը կ'ողողէ Վենեզուելլայի, Քոլումպիայի եւ Փանամայի ափերը, արեւմուտքէն՝ Քոսթա Ռիքայի, Նիքարակուայի,(Honduras) Հոնտուրասի, (Guatemala) Կուաթեմալայի, Պելիզի եւ մեքսիկական Եուքաթան թերակղզիի ափերը, հիւսիսէն՝ Քուպայի, Հայիթիի, Ժամայքայի եւ Փորթօ Ռիքօյի ափերը, արեւելքէն` Փոքր Անտիլեան կղզիներու պետութեան ափերը (Քարիպեան ծով աւազանի երկիրներու ցանկ)։
Ծովահէնութիւն
Ծովահէնութիւնը Քարիպեան ծովին մջ ծնաւ 17-րդ դարուն, ծովահէններու, աւազակներու եւ այլ յանցագործներու հաւաքատեղին դարձեր էր (սպ.՝ Isla Tortuga) Թորթուկա կղզին եւ (անգլ.՝ Port Royal) Փօրթ Ռօյըլ քաղաքը։ Մեծ Բրիտանիայի թագուհիի մօտ ծառայող առաջին կապերէն (պետութեան յատուկ լիազօրութեամբ բռնագրուած) մէկը (անգլ.՝ Sir Francis Drake) Ֆրենսիս Տրէյքն էր, որ առաւել յայտնի է 1572 թուականին սպանական Արծաթեայ քարաւանի բռնագրաւումով, որը տեղի ունեցեր է Նոմպրէ տե Տիոս նաւահանգիստի մօտ։ Անոր գործը շարունակեց Հենրի Մորկանը, որ 1671 թուականին նախաձեռնեց յայտնի արշաւը դէպի Փանամա եւ աւելի ուշ դարձաւ Ժամայքայի փոխնահանգապետը։
Ծովահէնութիւնը ծաղկում ապրեցաւ 1700-1730 թուականներուն, այս ժամանակաշրջանը անուանած են ծովահէնութեան ոսկէ դար։ Այս ժամանակահատուածին հեղինակութիւն ձեռք բերին Սեւ մորուքը, եւ Սթիտ Պոննեթը, որոնք իրենց գործունէութիւնը կը ծաւալէին 1716-1718 թուականներուն Քարիպեան ծովին մէջ:
Կլիմայ
Քարիպեան ծովը կը գտնուի Արեւադարձայի կլիմայական գօտիի մէջ, որու վրայ ազդեցութիւն կ'ունենայ շարունակ մէկ կողմ քշող հովի կամ քամիի (անգլ.՝ The trade winds or easterlies) (հոլանտերէն passaat) Փասսաթային օդափոխանակութիւնը։ Ձմռանը միջին ամսական ջերմաստիճանները, ծովի հարաւային ափերուն, կը տատանուին +23 °C-էն մինչեւ +27 °C։ Ամռանը միջին ամսական ջերմաստիճանը ամենուր +28 °C է, իսկ ամպամածութիւնը 4-5 բալ ։
Տնտեսութիւն եւ տնտեսական նշանակութիւն
Քարիպեան ծովի ափին (ափէն 100 քիլոմեթրի սահմաններուն) կ'ապրին աւելի քան 116 մլն մարդ, որոնց հիմնական եկամուտի աղբիւրը զբօսաշրջութիւնն է (տարածաշրջանի աշխատատեղերու 15,5 %-ը)։ Ձկնորսութեամբ կը զբաղուին աւելի քան 300 հազար մարդ ։ Ձկնորսութեան ծաւալները տարեկան կը կազմեն կէս միլիոն թոննայէն քիչ ծովամթերք։ Հիմնական արտադրատեսակներն են Քարիպեան լանկուսթը (, ծովային խոշոր ուտելի խեցգետին), հսկայական սրամպուսը, թագաւորական թիւնիկը (, ձուկ), շոշափուկաւոր մանր ծովախեցգետինը, սպանական թիւնիկը , ոսկեփայլ թիւնիկ եւ այլն ։ Այստեղ կ'իրականացուի նաեւ մարգարիտի հաւաքումը։
Նաւավարութիւն եւ առեւտուր
Տնտեսական-ռազմավարական տեսանկիւնէն Քարիպեան ծովը Ատլանտեան ովկիանոսը փանամայի ջրանցքով Խաղաղ ովկիանոսի աւազանին միացնող կարճ ճանապարհի դեր կը կատարէ։ Քարիպեան ծովի հիմնական նաւահանգիստներն են՝ Մարաքայպօո եւ Լա Կուեյրա (Վենեզուելլա), Քարթակենա (Քոլումպիա), Լիմոն (Քոսթա Ռիքա), (սպ.՝ Santo Domingo) Սանթօ Տոմինկօ (Տոմինիքեան Հանրապետութիւն) (Santo Domingo), Քոլոն (Փանամա), Սանթիակօ տե Քուպա (Քուպա) եւ այլն ։
Քարիպեան տարածաշրջանի բարդ հաղորդակցութեան եւ առեւտուրի համակարգը կ'ապահովէ բարձր շրջանառութիւն, սակայն ատոր մեծ մասը բաժին կ'իյնայ այս տարածաշրջանէն դուրս պետութիւններուն։ Տարածաշրջանի ներսը առեւտուրի ապրանք եւ աղբիւր հանդիսացող վայրերը շատ չեն. Կայանայէն բրինձ, Պելիզէն փայտամթերք, Թրինիտաթէն եւ Քիւրասաոյէն պենզին, արեւելեան կղզիներէն՝ աղ, պարարտանիւթեր, բուսական իւղեր եւ ճարպեր, ինչպէս նաեւ փոքրաթիւ արդիւնաբերական ապրանքներ։ Տարածաշրջանին արտադրուած արդիւնքի (պանան, շաքարաւազ, սուրճ, ռոմ, (Bauxite) պոքսիթ, նիքել եւ նաւթ) մեծ մասը կը տիրանայ ԱՄՆ-ը եւ Քանատան ։
Ծանօթագրութիւններ
Ստորոգութիւն:Քարիպեան ծով Ստորոգութիւն:Ատլանտեան ովկիանոսի ծովեր
Յունուար
Յունուար, տարուան առաջին ամիսը, ըստ Գրիգորեան օրացոյցի, ունի 31 օր։ Առաջին օրը կը նշուի, որպէս՝ Նոր Տարուան օր։
Երբ 16-րդ դարուն ընդունուեցաւ համաշխարհային օրացոյցը, ըստ այդ տոմարի տարուան առաջին ամիսը հանդիսացաւ՝ Յունուարը, իսկ ամիսները կոչուեցան՝ հռոմէական անուններով։ Այդ մէկը հայերը նոյնպէս ընդունեցին եւ Նաւասարդ անունը փոխարինուեցաւ՝ Օգոստոս անունով ու դարձաւ տարուան ո՛չ թէ առաջին, այլ՝ ութներորդ ամիսը։
Տարուան ամիսներու բաժանման՝ այժմեան պատկերը, գոյութիւն ունի աւելի քան երկու հազար տարի։ Այն մեզ հասած է Յուլեան օրացոյցի յառաջացման հետ (Հին Հռոմէն), ուրկէ նաեւ յառաջացած են ամիսներուն անունները։
Ինչպես յայտնի է, հռոմէացիներուն Նոր տարին կը սկսէր գարնան։ Ամիսները սկզբնական շրջանին միայն կը թուագրուէին, առաջինը այն ամիսն էր, որ հիմա կը կոչուի «Մարտ»։ Բայց ժամանակի ընթացքին միայն չորս ամիս մնացին թուական անուններով։ Այսինքն՝ եօթներորդէն մինչեւ տասներորդը ներառեալ՝ Սեպտեմբեր, Հոկտեմբեր, Նոյեմբեր եւ Դեկտեմբեր, անշուշտ նկատի առած՝ Մարտը, որպէս առաջին ամիս։ Մնացեալ ամիսները վերանուանուած են։
Յունուարը տարեմուտի ամիսն է։ Տարուան սկիզբը, սակայն ձմրան՝ կէսը։
Շարժական տօներ
Ստորոգութիւն:Ամիսներ
Գէորգ Մելիք-Գարակէօզեան
Գէորգ Մելիք-Գարակէօզեան, հայ գրող, հրապարակագիր, լրագրող, քաղաքական-պետական գործիչ, Հայ ժողովրդական կուսակցութեան (ՀԺԿ) անդամ
Կենսագրական գիծոր
Ծնած է Թիֆլիս: Աւարտած է Թիֆլիսի դասական միջնակարգ վարժարանը, որմէ ետք ուսումը շարունակած է Պերլինի եւ Պրիւքսելի համալսարաններուն մէջ:
1902-ին վերադարձած է Թիֆլիս, իսկ 1903-1905 թուականներուն նշանակուած է «Կովկասեան Լրատու» ամսագրի խմբագիր:
Գործունէութիւն
1905-ին սկսած է հրատարակել «Արշալոյս» թերթը, միաժամանակ շարունակած է խմբագրել «Կովկասեան Լրատու» ամսագիրը:
1906-ին խուսափելով ցարական իշխանութիւններու հետապնդումներէն` մեկնած է արտասահման: 1912-ին վերադարձած է Թիֆլիս, ուր եւ ընտրուած է երկրորդ փոխօգնութեան վարկային կառավարչութեան անդամ, շուտով նաեւ` ղեկավար:
1917-ին նշանակուած է զինուորներու եւ անոնց ընտանիքներու օգնութեան անդրկովկասեան կոմիսար եւ նոյն թուականին մասնակցած է Համահայկական ազգային համագումարին:
1918-ին Մելիք-Գարակէօզեան նշանակուած է Հայաստանի Ա. Հանրապետութեան արտաքին գործերու նախարարի օգնական: Պաթումի պայմանագրի կնքումէն ետք Հայկական ազգային պատուիրակութեան կազմին մէջ եղած է Գերմանիա:
1918-ին Դեկտեմբերէն մինչեւ 1919  Յունիս ամիսը ստացած է քանի մը նախարարական պաշտօններ, օրինակ` լուսաւորութեան նախարարի պաշտօնը: Այս պաշտօնին վրայ պաշտօնավարած ընթացքին Մելիք-Գարակէօզեանը առաջնահերթ համարած է Հայաստանի մէջ բարձրագոյն ուսումնական հաստատութեան հիմնումը:
Ան իր գործօն մասնակցութիւնը ունեցած է Երեւանի համալսարանի հիմնադրութեան մէջ:
Մելիք-Գարակէօզեան հանդէս եկած է նաեւ առաջարկով, որ կանգնեցուի յուշարձան` նուիրուած Հայաստանի անկախութեան ու միութեան յաւերժացման ու ազգային հերոսներու վառ յիշատակին: Այս նպատակով կազմած է հիմնադրամ, որ պէտք էր խրախուսէր արձանի համար յայտարարուած մրցանակաբաշխութեան իրականացումին ու յաղթողի պարգեւատրումին: Ան առաջարկած է նաեւ հրատարակել հայ ազատագրական շարժման վերջին շրջանի պատմութիւնը եւ հաստատել առանձին շքանշան` «Հայրենիքին մատուցած ծառայոււթիւններու համար»: Այս բոլոր առաջակները ընդունուած են միաձայն:
Հայաստանի խորհրդայնացումէն ետք Մելիք-Գարակէօզեանը զբաղած է հիմնականին մէջ մանկավարժութեամբ, դասաւանդած է Հայաստանի եւ Վրաստանի տարբեր ուսումնական հաստատութիւններու մէջ:
Մելիք-Գարակէօզեանը եղած է Հայ ժողովրդական կուսակցութեան անդամ եւ յաճախ ստանձնած է կուսակցութեան ղեկավար պաշտօններ :
Աշխատութիւններ
Ան իբրեւ ստեղծագործող` գրած է բանաստեղծութիւններ, վէպեր, տեսական ու քաղաքական բնոյթի վերլուծական յօդուածներ, յուշագրութիւններ եւ այլն: Իր գրչին կը պատկանին․
Ծանօթագրութիւններ
Ստորոգութիւն:Հայ գրողներ Ստորոգութիւն:Հայ հրապարակագիրներ Ստորոգութիւն:Հայ լրագրողներ Ստորոգութիւն:Հայ քաղաքական գործիչներ Ստորոգութիւն:Հայ պետական գործիչներ
Սպայ
Սպա, զինուորական աստիճանաւոր։ Զինուած ուժերու՝ հրամանատարական կազմի ներկայացուցիչ, ոստիկանութեան մէջ։ Սկզբնական շրջանին, որոշ պետական պաշտօններ վարողները (հրամանատարները՝ 16-րդ դարէն), սպայ անուանուած են։ Ռուսական բանակին մէջ, սպայական կոչումները առաջին անգամ կիրառուած է՝ XVII դարուն։
Էբբլ Մէքնդօշ
Macintosh կամ Mac - Apple Inc. ընկերութեան անհատական համակարգիչներու մի քանի սերունդներու բրենդային անունն է։ Իր անուանումը ստացած խնձորներու McIntosh տեսակէն՝ Macintosh 128K առաջին Macintosh համակարգիչը թողարկուած է 1984-ի Յունուար 24-ին, որ ներկայացուած է Սթիվ Ճօպզի կողմէն։ Ան կ'օգտագորուէր օգտագործողի կրաֆիգական ինդըրֆեյսը (GUI) եւ մկնիկը՝ այն ժամանակ ստանդարտ հանդիսացող հրամանային տողի միջներեսի փոխարեն։ Այն շուկային մէջ մեծ մասայականութիւն վայելող առաջին անհատական համակարգիչն էր։ Mac-երու ներկայիս լայն տեսականին կ'ընդգրկէ ինչպէս Էբբլի նախնական մակարդակի Mac mini սեղանադիր համակարգիչները, այնպէս էր Xserve միջին կարգի սպասարկուները։ Mac համակարգիչները հիմանակնի մէջ նախատեսուած են տան, կրթութեան ոլորտի եւ պրոֆեսիոնալ ստեղծագործողներու համար։ Mac-երու արտադրանքը հիմնուած է հորիզոնտալ ինտեգրացիայի մոդելի վրայ, որմով Apple կ'օժանդակէ իր ամբողջ սարքակազմի ստեղծմանը եւ կը մշակէ իր սեփական MacOS օպերացիոն համակարգիչը, որը եւ ի սկզբանե կը տեղադրուի բոլոր Mac-երու վրայ։ Այս կը տարփերի IBM PC համատեղելի համակարգիչներու, երբ մէկ ընկերութիւնը կը ստեղծէ օպերացիոն համակարգիչը, իսկ այլ ընկերութիւնները կը ստեղծեն սարքակազմը։ Ժամանակակից Mac-երը (2006 թ երկրորդ կեսէն արտադրուած) այլ անձնական համակարգիչներու նման կարող են աշխատիլ տարբեր օպերացիոն համակարգիչներու ղեկավարութեամբ, այդ թուին նաեւ Linux, FreeBSD, Windows եւ այլն։
Արտաքին հղումներ
Ստորոգութիւն:Էփլ
Թիրենեան ծով
Աղբիւրներ
Ստորոգութիւն:Միջերկրական ծովի ծովեր Ստորոգութիւն:Իտալիայի աշխարհագրութիւն Ստորոգութիւն:Թիրենեան ծով
Պարգեւ Քհնյ. Պատիզպանեան
'''Պարգեւ Քհնյ. Պատիզպանեան''' Աւազանի անունով Գէորգ, որդի Յարութիւնի եւ Սիւրճիի, ծնած է մարաշցի ծնոդքէ, Մարաշ, 1889-ին։ Նախնական կրթութիւնր ստացած է Մարաշի Ս. Քառասնից Մանկանդ եկեւղեցւոյ ծխական վարժարանին մէջ, զոր աւարտելէ ետք, տարի մրն ալ յաճախած է կեդրոնական դպրոցը։ բայց պայմաններու բերումով չէ կրցած շարունակել ուսումը։ Ուստի, ան նետուած է ազատ ասպարէզ եւ հետեւած է դերձակութեան։
կենսագրութիւն
Արհեստին առընթեր, ան մեծ հետաքրքրութիւն ունեցած է եկեդեցւոյ եւ կրօնական արժէքներու հանդէպ։ Շատ սիրած ու կապուած է Աստուածաշունչին, որուն յաւերժական լոյս խօսքերն ու սկդրունքները իր մէջ կերտած են տիպար քրիստոնեան եւ զինք մղած են Աւետարանի ճշմարտութիւնները քարոզելու առաքելութեան։ Այնուհետեւ Գէորգին տեսլականը դարձած է եկեղեցին ու Աւետարանը։ Ան մեծ կարեւորութիւն տուած է ինքնաշխատութեան եւ շնորհիւ ընթերցասիրութեան լիցքաւորուած ու հարստացած է աստուածաշնչական, եկեղեցական եւ կրօնական գիտելիքներով։
Տարիներու ընթացքին իր մէջ մշակուած է հրապարակաւ խօսելու արուեստը եւ Աւետարանը քարոզելու համարձակութիւնը։ Այնքան որ, հանապաղօրեայ հացէն աւելի հետամուտ դարձած է հոգեւոր արժէքներու տարածման մեր ժոդովուրդին մէջ։ ժամանակ մը ետք, երբ քարոզիչի համբաւը տարածուած է հաւատացեւալներուն մէջը սկսած են զինք կոչել «Գէորգ Խոճա»։
բայց, Գէորգ որքան Աւետարանին, նոյնքան եւ աւելի կապուած կ՛ըլլայ Հայց. Առաքելական Եկեղեցւոյ եւ իբրեւ դպիր ծառայած է անոր։ Նիւթապէս քիչ մը ինքնաբաւ ըլլալէ ետք, ան պատրաստուած է ընտանեկան կեանքի կազմութեան։ Իր կեանքի ընկերը ընտրած է բնիկ մարաշցի Միսիսեաններու դուստրը՝ Սառան, որուն հետ պըսակուած է 1913-ին, Մարաշի Ս. Քառասնից Մանկանց եկեղեցւոյ մէջ։
Տակաւին մէկ տարուան ամուսնացած, թրքական բանակր զինուորական ծառայութեան համար զինք Կ. Պոլիս տարած է։
Գէորգ բանակին հետ տեղափոխուած է Գաթմա, Դամասկոս եւ ապա Եգիպտոս, ուր երկու տարի մնալէ ետք, վերադարձած է Մարաշ ու միացած իր ընտանիքին։
Վերադարձին Մարաշի բոլոր եկեղեցիները այրուած կր գտնէ։ Տ. Խաչատուր Ծ. Վրդ Տէր Ղազարեանի հետ, ան եկեզեցւոյ արարողութիւնները կատարած է Մարաշի կեդրոնական Դպրոցին մէջ։
Նոյն տարին թուրքերը կրկին ձեռնարկած են զօրահաւաքի, բայց այս անգամ, իբրեւ եկեղեցւոյ սպասաւոր, Գէորգ զերծ կացուցւած է բանակի ծառայութենէն։ Երեք տարիներ անապահով պայմաններու մէջ իր կեանքը քաշքշելէ ետք Մարաշի մէջ, 1923-ին, ան բազմաթիւ հայ ընտանիքներու հետ գաղթած է Հալէպ, ուր վերջնականապէս հասատուելէ ետք, Սուեքա շուկային մէջ ձեռնարկած է հագուստ վաճառելու աշխատանքին։
Ունեցած է վեց զաւակներ՝ Ովսաննա, Յարութիւն, Գրիգոր, Եւփիմէ, Թորոս եւ Մաքրուհի։
Առօրեայ աշխատանքներէն դուրս, իբրեւ երէց դպիր ծառայած է Ս. Խաչ եկեզեցի։ Տեղւոյն պայմաններուն ծանօթանալէ ետք, «Գէորգ Խոճա» սկսած է քարոզչական աշխատանքի ու գաղթական եւ տառապած մեր ժողովուրդին մէջ վառ պահած՝ քրիստոնէական հաւատքը, յոյսը եւ սէրը, որպէսզի ասոնցմով զինուած՝ լաւատեսութեամբ նային գալիքին։ Ան ժողովուրդին մէջ ստեզծած է նաեւ եկեղեցւոյ ու Աստուածաշունչին հանդէպ սէր եւ հետաքրքրութիւն։
Ժամանակի ընթացքին ունեցած է Հայց. Առաքելական եկեղեցւոյ արժէքներով ու հաւատալիքներով օժտուած ջերմեոանդ հաւատացեալներ, որոնցմով կազմած է եղբայրակցութիւն մր, զոր կր կոչէ «Հայ Եկեզեցասիրաց եղբայրակցաթիւն»։ Այդ եղբայրակցութիւնը կը գործէ Հայց, եկեղեցւոյ հովանիին ներքեւ։ Ան կազմակերպած է աղօթաժողովներ եւ քարոզած մեր եկեզեցւոյ հաւատալիքներն ու Աստուածաշունչր։ ժամանակի թաւալումին հետ, ա յս հոգեւոր շարժումր սկսած է ծաւալ ստանալ ու տարածուիլ այնքան որ, օրուան Առաջնորդն ու կրօնական Ժողովր կանչել կու տան Գէորզ Խոճան։